Joulusäveleitä
Joulu, joulu armas
 juhla talvinen,
 terve tultuasi
 maille surujen.
 Ilon mieltä tuomaan,
 huojennusta suomaan.

 Joulu, valon juhla
 kirkas, kotoinen,
 aina sua hellii
 kansa korpien.
 Avosylin vastaan,
 ottaa armiastaan.

 Joulu, rauhan päivä
 juhla sydänten,
 tullos, elon surut,
 tuskat poistaen.
 Sopusoinnun rantaan
 voios mielet kantaa.

 Joulu, joulu kallis
 päivä puhtoinen,
 syömmistamme poista
 kyynel kukkanen.
 Hyvän soitto soimaan,
 oikeus saa voimaan.

 Joulu, valon juhla
 astu pirttihin,
 anna orren alle
 rauha kallehin.
 Poista viha, saasta,
 armahasta maasta.